Mil Mi-26

Mil Mi-26 (v kóde NATO: Halo) je ruský (pôvodne sovietsky) viacúčelový dopravný vrtuľník. Použiteľný v civilnom aj vo vojenskom sektore. Je to najväčšia a najvýkonnejšia sériovo vyrábaná helikoptéra. Prvý let stroj absolvoval 14. decembra 1977. Vyrábal sa v Rostovskej vrtuľníkovej továrni v meste Rostov nad Donom. Dodnes bolo postavených spolu 276 sériových strojov. Stroj Mi-26 je pre svoju veľkosť posádkami prezývaný „lietajúca krava“ (letajuščaja karova). Ako viacúčelový vrtuľník môže byť použitý pre civilné aj vojenské účely. Jeho nosnosť sa pohybuje do 20 ton. Cena jedného kusu sa pohybuje okolo 20-25 miliónov dolárov. Vznik a vývoj Ťažký prepravný vrtuľník Mi-26 vznikol začiatkom sedemdesiatych rokov ako náhrada modelov Mi-6 a Mi-10. Konštrukciou je podobný základnému návrhu jednorotorových vrtuľníkov Mil. Model je vybavený osemlistovým hlavným rotorom, trojnohým podvozkom so zdvojenými kolesami a priestranným nákladným priestorom. Model zaviedli do prevádzky začiatkom osemdesiatych rokov, po prvom lete prototypu v roku 1979. Svoje vlastnosti dokázal mnohými výškovými a záťažovými rekordmi. Armáda tento model nasadzuje prevažne na logistickú podporu aj na prepravu vozidiel a delostrelectva, menej na podporu na bojovom poli. Varianty V-29 Prototyp Mi-26 (NATO - "Halo-A") Vojenská nákladná verzia Mi-26A vylepšená verzia s vylepšeným navigačným systémom Mi-26M vylepšená verzia vychádzajúca z Mi-26 navrhnutá na vyšší výkon Mi-26MS lekárska evakuačná verzia Mi-26NEF-M protiponorková vojenská verzia Mi-26P transportná verzia pre pasažierov (kapacita: 63) Mi-26PP verzia na prenos rádiových vĺn Mi-26PK lietajúci žeriav Mi-26S záchranná verzia Mi-26T nákladná verzia Špecifikácie Špecifikácie sú spracované na základe publikácie Jane's All The World's Aircraft 2003–2004. Technické parametre Posádka: 5 mužov (2 piloti, 1 navigátor, 1 inžinier, 1 technik) Nosnosť: 90 vojakov alebo 60 ležiacich ranených 20 000 kg nákladu Dĺžka: 40,025 m (s rotormi) Priemer hlavného rotora: 32,00 m Výška: 8,145 m Plocha rotoru: 804,25 m² Prázdna hmotnosť: 28 200 kg Vzletová hmotnosť: 49 600 kg Maximálna vzletová hmotnosť: 56 000 kg Pohonná jednotka: 2× turbohriadeľový motor Lotarev D-136, 8 500 kW každý Výkony Maximálna rýchlosť: 295 km/h Cestovná rýchlosť: 255 km/h Dolet: 1 920 km (s prídavnými nádržami) Dostup: 4 600 m Referencie Iné projekty Commons ponúka multimediálne súbory na tému Mil Mi-26